b'\n_START_ARTICLE_\nHavhest\n_START_SECTION_\nBestandsutvikling i Norge\n_START_PARAGRAPH_\nArten begynte \xc3\xa5 hekke i Norge p\xc3\xa5 1920-tallet, og tidlig p\xc3\xa5 1990-tallet var antallet ca. 8000 reproduserende individer. I de siste 20 \xc3\xa5rene er bestanden omtrent halvert, og havhesten ble r\xc3\xb8dlistet i 2010 som n\xc3\xa6r truet. Mulige forklaringer er klimaendringer og mindre tilgang p\xc3\xa5 fiskeslo fra kommersielt fiske. Ved unders\xc3\xb8kelse av d\xc3\xb8de havhester har de funnet store mengder av plastbiter i magen. Noe som har gjort at den faktisk hadde sultet i hjel.'